Diari Oficial de la Generalitat Valenciana


Sumari del DOGV 3393, del 15-12-1998 (1998/10200)

Bases de la convocatòria per a la provisió d'una plaça d'analista de sistemes, vacant en la plantilla de les Corts Valencianes, grup A, nivell 24.
--------------------------------------------------------------------------------------------------------------------------------------------------

### Dades del document

Número de DOGV
:   3393

Data del DOGV
:   15-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10730


Data del document
:   15-12-1998

Organisme emissor
:   Corts Valencianes

Tipus de document
:   Anunci

Correcció d'errades

 Descriptors 

:   * professió de la informàtica
    * concurs administratiu
    * Parlament regional

Bases de la convocatòria per a la provisió d'una plaça d'analista de sistemes, vacant en la plantilla de les Corts Valencianes, grup A, nivell 24. [1998/S10777]
  
De conformitat amb les competències que li atorga l'article 32.4 del Reglament de la Cambra i l'article 31 dels Estatuts de Govern i Règim Interior de les Corts Valencianes, a proposta de la Presidència, la Mesa de les Corts Valencianes en sessió celebrada el dia 30 de novembre de 1998, ha acordat convocar un concurs oposició per a la provisió d'una plaça d'analista de sistemes, que es regirà per les bases següents:
  
Bases
  
Primera
  
És objecte d'aquesta convocatòria la provisió d'una plaça d'analista de sistemes, vacant en la plantilla de les Corts Valencianes, del grup A, nivell 24.
  
Segona
  
Requisits dels candidats o candidates.
  
Per a ser admés o admesa a les proves selectives caldrà, d'acord amb allò disposat en l'article 30 dels Estatuts de Govern i Règim Interior de les Corts Valencianes, reunir els requisits següents:
  
a) Tindre la nacionalitat espanyola o, d'acord amb el que estableix la Llei 17/1993, de 23 de desembre, (Boletín Oficial del Estado de 24.12.1993), sobre l'accés a determinats sectors de la funció pública dels nacionals dels altres estats membres de la Comunitat Europea, tindre la nacionalitat d'un país membre de la Comunitat Europea o la de qualsevol d'aquests estats als que, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què es troba definida en el tractat constitutiu de la Comunitat Europea.
  
b) Tindre complits 18 anys d'edat.
  
c) Estar en possessió del títol de llicenciat o llicenciada o enginyer o enginyera superior en telecomunicacions o informàtica o en condicions d'obtindre'l en la data en què acabe el termini de presentació d'instàncies.
  
d) No trobar-se inhabilitat o inhabilitada per a l'exercici de la funció pública per sentència ferma.
  
e) No haver estat separat o separada per a l'exercici de la funció pública mitjançant expedient disciplinari.
  
f) No patir cap malaltia o defecte físic que impedesca l'exercici de les corresponents funcions.
  
g) Complir els requisits que s'establesquen en aquesta convocatòria.
  
Els candidats o les candidates hauran de reunir aquests requisits en la data en què acabe el termini de presentació de sol·licituds.
  
Aspirants amb discapacitació:
  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A aquest efecte, les persones interessades hauran de formular la petició corresponent en la sol·licitud de participació en aquest concurs oposició.
  
Tercera. Procediment de selecció
  
El procediment de selecció de les persones aspirants constarà de les següents fases:
  
1. Concurs.
  
2. Oposició.
  
1. Fase de concurs
  
El procés de selecció s'iniciarà amb la fase de concurs i amb aquesta finalitat el tribunal es reunirà en la data que determine el president.
  
En aquesta data, que serà anunciada prèviament en el tauler d'anuncis de les Corts Valencianes, el tribunal avaluarà els mèrits al·legats i acreditats com cal, i farà públiques les puntuacions aconseguides per cada aspirant, i si estimara necessari comprovar aquests mèrits, procedirà a convocar a algú o alguna o a tots o totes les persones aspirants per a la realització de la prova de comprovació que estime pertinent.
  
Desenvolupament del concurs:
  
Els mèrits al·legats i acreditats com cal, es classificaran i puntuaran pel tribunal, d'acord amb el barem següent:
  
a) Expedient acadèmic de la llicenciatura o enginyeria superior en telecomunicacions o informàtica, fins a 1 punt.
  
b) Títol de doctor en qualsevol de les disciplines requerides, 1 punt.
  
c) Assistència a cursos de formació perfeccionament que tinguen relació directa amb les funcions del lloc de treball convocat, fins a 1 punt.
  
d) Mèrits acadèmics, títols professionals que tenen relació amb la plaça a ocupar; publicacions, articles sobre temes tècnics relacionats amb el lloc a ocupar, fins a un màxim de 2 punts.
  
e) Serveis prestats en plaça anàloga en administracions o institucions públiques, 0,25 punts per any, fins a un màxim de 2 punts.
  
f) Coneixements de valencià, fins a 1 punt.
  
g) Coneixements d'anglés, fins a 1 punt.
  
El justificant dels mèrits recollits en l'anterior barem es realitzarà pel qualsevol mitjà de prova admés en dret i en particular:
  
- Per a títols acadèmics, original o fotocòpia compulsada.
  
- Per a serveis prestats en administracions o institucions públiques, certificat expedit per l'òrgan competent.
  
- Per als idiomes, títols i certificats del corresponent centre docent.
  
Finalitzada la fase de concurs, el tribunal fixarà la data d'inici dels exercicis de l'oposició, segons el que s'estableix en aquesta base tercera, punt 2 c.
  
2. Fase d'oposició
  
Aquesta fase té dues parts, una teòrica i una altra pràctica, i tenen les dues caràcter eliminatori.
  
A. Part teòrica: Consta de la realització dels exercicis següents:
  
Primer exercici: exposició per escrit durant un temps màxim de 3 hores, de 2 temes extrets a la sort entre els que constitueixen el programa corresponent a aquest exercici de l'annex I. Aquest exercici serà llegit per les persones aspirants davant el tribunal.
  
Segon exercici: exposició per escrit durant un temps màxim de 3 hores, de 3 temes extrets a la sort entre els que constitueixen el programa corresponent a aquest exercici de l'annex II. Aquest exercici serà llegit per les persones aspirants davant el tribunal.
  
Aquests dos exercicis seran eliminatoris i es qualificaran de 0 a 10 punts, i caldrà obtindre un mínim de 5 punts per a passar a l'exercici següent.
  
Al final de cada exercici es farà pública una relació dels opositors aprovats, amb expressió de la puntuació aconseguida.
  
Els exercicis primer i segon de la part teòrica de l'oposició s'ajustaran a les normes següents:
  
Una vegada que els opositors o les opositores hagen acabat d'escriure, introduiran les quartilles o fulls que han redactat en un sobre, la solapa del qual firmaran l'interessat o la interessada juntament amb el president i el secretari o la secretària del tribunal, i que sota la custòdia d'aquest o aquesta quedaran tots els sobres. Quan corresponga d'acord amb la base de la convocatòria, l'opositor o l'opositora obrirà els sobres firmats per ell o ella davant el tribunal i procedirà a la lectura dels fulls que haja redactat, i perdran tots els seus drets els opositors o les opositores que no acomplesquen allò prescrit en aquesta norma.
  
B. Part pràctica: la part pràctica de l'oposició consistirà en redactar, durant un temps mínim de tres hores i un màxim de quatre, que determinarà el tribunal, dos exercicis pràctics proposats pel tribunal sobre matèries contingudes en el temari específic de l'annex II de la convocatòria.
  
Aquests exercicis seran elaborats pel tribunal el mateix dia i, a ser possible, dins de la mateixa jornada, de matí o de vesprada, en què tinga lloc la prova.
  
Aquest exercici serà eliminat i es qualificarà de 0 a 10 punts, i caldrà obtenir un mínim de 5 punts per a superar-lo.
  
La qualificació de la fase d'oposició vindrà determinada per la suma aritmètica de les qualificacions obtingudes en cadascun dels exercicis esmentats.
  
La qualificació final del concurs oposició vindrà determinada per la suma aritmètica dels punts obtinguts en la fase de concurs i en la d'oposició.
  
En aquells exercicis que no puguen celebrar-se conjuntament, l'actuació dels aspirants serà, de conformitat amb la Resolució de 30 de gener de 1998, de la Direcció General de la Funció Pública, per ordre alfabètic de cognoms que comencen per la lletra P.
  
C. Desenvolupament dels exercicis.
  
El primer exercici es realitzarà en el lloc, la data i l'hora que establesca el tribunal. La resolució dictada a aquest efecte s'anunciarà en el tauler d'anuncis de les Corts Valencianes i es publicarà en el Butlletí Oficial de les Corts Valencianes amb una antelació no inferior a 30 dies.
  
Començades les proves, l'anunci de la celebració de la resta d'exercicis es farà pública pel tribunal en el local en què s'haja celebrat l'exercici anterior i en la seu de les Corts Valencianes, amb una antelació de 48 hores com a mínim.
  
Les persones aspirants seran convocades per a cada exercici en crida única, i seran excloses d'aquestes proves les qui no compareguen, llevat de casos de força major justificats com cal i valorats pel tribunal.
  
Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que compareguen, una vegada conclosa la crida de les persones aspirants.
  
Les persones aspirants hauran d'acreditar la seua personalitat mitjançant la presentació del DNI o document equivalent per als nacionals d'altres estats a què fa referència la base segona, o del resguard amb fotografia, del passaport o del permís de conducció, sense que per a aquest efecte siguen vàlides les fotocòpies compulsades d'aquests documents. L'incompliment d'aquest requisit per algun aspirant determinarà l'exclusió d'aquest de la celebració de les proves.
  
El president del tribunal adoptarà les mesures oportunes per a garantir que els exercicis de la fase d'oposició que no siguen llegits davant el tribunal siguen corregits sense que es conega la identitat de les persones aspirants.
  
Quarta. Sol·licituds
  
Els qui desitgen prendre part d'aquest concurs oposició, hauran de presentar o remetre la sol·licitud (segons el model que figura en l'annex III), dirigida al president de les Corts Valencianes, en el Registre de les Corts Valencianes, carrer de la Llibertat, 10, de València, o en la forma establida en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptadors a partir de l'endemà de la publicació d'aquesta convocatòria en el Butlletí Oficial de les Corts Valencianes i el Diari Oficial de la Generalitat Valenciana.
  
La sol·licitud anirà acompanyada d'una fotocòpia del DNI i també de tots els justificants i documents acreditatius dels mèrits que s'al·leguen.
  
Les persones aspirants amb discapacitació assenyalaran en l'imprés de sol·licitud les mesures d'adaptació que necessiten, d'acord amb la següent classificació:
  
Eliminació d'entrebancs arquitectònics i taula adaptada a la cadira de rodes.
  
Ampliació del temps de duració de l'exercici.
  
Augment de la grandària dels caràcter de l'examen, per dificultat de visió.
  
Necessitat d'intèrpret, per a persones sordes.
  
Sistema Braille d'escriptura, per a persones invidents.
  
Cinquena. Admissió de candidats
  
Acabat el termini de presentació d'instàncies, la Presidència de les Corts Valencianes aprovarà la relació d'admesos i admeses i exclosos i excloses que es publicarà en el Butlletí Oficial de les Corts Valencianes i assenyalarà, d'acord amb l'article 71 de la Llei de Règim Jurídic de les Administracions Públiques i del Procediment Administratiu Comú, el termini d'esmena dels defectes en què hi haja incorregut la persona interessada o, si s'escau, el d'al·legacions per als exclosos i les excloses de la llista.
  
Finalitzat aquest termini, i vistes les reclamacions i esmenats els defectes, es dictarà la Resolució que aprove la llista definitiva d'admesos i admeses i exclosos i excloses, que serà publicada en el Butlletí Oficial de les Corts Valencianes.
  
Igualment, el president de la Cambra ordenarà la publicació en el Butlletí Oficial de les Corts Valencianes del tribunal qualificador que ha de jutjar el concurs oposició.
  
Sisena. Tribunal
  
El tribunal qualificador, que serà designat per la Mesa de les Corts, estarà format de la manera següent:
  
President: el president de les Corts Valencianes o el vicepresident en qui delegue.
  
Vocals:
  
- Dos membres de la Mesa de les Corts Valencianes.
  
- El lletrat major o lletrat o lletrada en qui delegue.
  
- Un professor o una professora del Servei d'Informàtica de les Corts Valencianes.
  
- Un representant del Consell de Personal, que actuarà amb veu i sense vot.
  
- El secretari o la secretària, que serà un funcionari o funcionària de les Corts Valencianes, que actuarà a aquest efecte amb veu i sense vot.
  
El tribunal quedarà constituït, a més, pels suplents respectius que, simultàniament amb els titulars, s'hauran de designar.
  
En cas que es produesca la pèrdua de les condicions en virtut de les quals s'haguera efectuat el nomenament dels membres del Tribunal, amb posterioritat a aquest, la Mesa de les Corts podrà procedir a la consegüent substitució del membre que es tracte, la qual serà publicada en el Butlletí Oficial de les Corts Valencianes.
  
El tribunal no podrà constituir-se ni actuar sense l'assistència, d'almenys, cinc dels seus membres, titulars o suplents indistintament.
  
El tribunal podrà disposar de la incorporació als seus treballs d'assessors especialistes, per a les proves que considere convenient; aquests assessors limitaran la seua actuació a l'exercici de la seua especialitat tècnica, i no tindran en cap cas vot.
  
Els membres del tribunal s'hauran d'abstenir d'intervenir i podran ser recusats per les persones interessades quan concórreguen en aquests circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, s'hauran d'abstenir aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
El tribunal a efectes d'indemnitzacions per assistència a les sessions, es regirà d'acord amb el que disposa el Decret 24/1997, d'11 de febrer, del Govern Valencià, sobre indemnització per raó del servei i gratificacions per serveis ordinaris.
  
Setena
  
Finalitzat el concurs oposició, es farà pública la llista del personal aprovat que s'elevarà a la Mesa de les Corts Valencianes amb la corresponent proposta de nomenament.
  
El tribunal no podrà aprovar ni declarar que han superat el concurs oposició un nombre d'aspirants superior al de places convocades.
  
L'aspirant proposat pel tribunal per a ocupar la plaça, haurà de presentar en el Departament de Gestió de Personal, dins el termini de vint dies hàbils comptadors a partir que es faça pública la llista d'aprovats, els documents següents:
  
1) Certificat de naixement, expedit pel Registre Civil corresponent, o fotocòpia compulsada del DNI o document equivalent per als nacionals d'altres estats a què fa referència la base segona.
  
2) Certificat mèdic acreditatiu de no patir cap malaltia o defecte físic que impedesca l'exercici de les corresponents funcions, expedit pel centre competent de la Direcció Territorial de Sanitat de la Conselleria de Sanitat, o pels organismes competents d'altres comunitats autònomes.
  
3) Fotocòpia compulsada del títol de llicenciat o llicenciada o enginyer o enginyera superior en telecomunicacions o en informàtica.
  
4) Declaració jurada o promesa de no haver estat separat o separada del servei públic mitjançant expedient disciplinari, ni trobar-se inhabilitat o inhabilitada per a l'exercici de la funció pública.
  
Vuitena
  
Una vegada comprovada la conformitat dels documents presentats, la Mesa formularà el nomenament corresponent, que serà publicat en el Butlletí Oficial de les Corts Valencianes i notificat a la persona interessada.
  
Aquesta s'haurà d'incorporar al servei de les Corts Valencianes en el termini de vint dies hàbils, comptadors a partir de la notificació. Si es produeix cap defecte en la documentació que impedesca el nomenament, o la persona nomenada no s'incorpora al seu lloc de treball en el termini establit, la Mesa la podrà substituir per aquella que li seguisca per puntuació en la qualificació del tribunal, d'entre les que hagen superat tots els exercicis.
  
La persona nomenada ho és amb caràcter provisional per un període de sis mesos, d'acord amb el que preveu l'article 33 dels Estatuts de Govern i Règim Interior de les Corts Valencianes; superat aquest període de pràctiques, serà nomenada, si s'escau, personal funcionari de les Corts Valencianes.
  
Novena
  
La sol·licitud de les persones interessades per a prendre part en aquesta convocatòria suposa l'acceptació expressa d'aquestes bases.
  
Deu
  
Contra les actuacions del tribunal, es podrà interposar recurs davant la Mesa de les Corts Valencianes, en el termini d'un mes comptador a partir de l'endemà de la publicació, segons el que preveu l'article 66 dels Estatuts de Govern i Règim Interior de les Corts Valencianes.
  
La Mesa de les Corts Valencianes interpreta i completa el contingut de les bases esmentades, i adopta la Resolució definitiva en totes les qüestions que es deriven de la seua aplicació, i les persones interessades podran impugnar les seues resolucions d'acord amb el que estableix la Llei de Règim Jurídic de les Administracions Públiques i del Procediment Administratiu Comú.
  
Cosa que es publica per a general coneixement, de conformitat amb allò establit en l'article 91.1 del Reglament de les Corts Valencianes.
  
València, 30 de novembre de 1998.- El secretari primer: Martín L. Quirós Palau. el president: Héctor Villalba Chirivella.
  
Annex I
  
Programa primer exercici
  
Tema 1. La Constitució de 1978: Procés d'elaboració, Estructura. Característiques generals de la Constitució. La reforma de la Constitució.
  
Tema 2. Fonts del dret. La Constitució com a font del dret. Lleis i classes de lleis.
  
Tema 3. Els drets i deures fonamentals en la Constitució Espanyola. Mitjans de defensa dels drets fonamentals.
  
Tema 4. Els òrgans constitucionals. La direcció de l'estat i les seues formes. La corona en la Constitució Espanyola. Les funcions constitucionals del Rei. La sanció de les lleis.
  
Tema 5. Les Corts Generals. Naturalesa i composició. Sistema electoral. Les funcions de les Corts Generals.
  
Tema 6. El govern: composició. Competències constitucionals. Relació amb les Corts Generals.
  
Tema 7. El Tribunal Constitucional. Naturalesa i composició. El control de la constitucionalitat. Els conflictes constitucionals. El recurs d'empara. Les sentències del Tribunal Constitucional i els seus efectes.
  
Tema 8. Les comunitats autònomes en la Constitució Espanyola.
  
Tema 9. L'Estatut d'Autonomia de la Comunitat Valenciana. Característiques generals. Les institucions de la Generalitat.
  
Tema 10. El president de la Generalitat: les seues funcions. La Presidència. L'estatut del president. El Govern Valencià: composició, estructura i funcions.
  
Tema 11. Les Corts Valencianes. Sistema electoral. Composició i funcions. Els grups parlamentaris
  
Tema 12. La presidència i els òrgans de govern de les Corts Valencianes. El president: elecció i funcions. La Mesa: composició i funcions. La junta de portaveus. La Diputació Permanent.
  
Tema 13. La funció legislativa de les Corts Valencianes. La iniciativa legislativa i les seues classes. Fases del procediment legislatiu. Procediments especials.
  
Tema 14. La funció de control i impuls polític: La investidura, la moció de censura, la qüestió de confiança. Interpel·lacions i preguntes.
  
Tema 15. L'estatut del diputat. Les prerrogatives parlamentàries. Concepte, significat i límits.
  
Tema 16. Les comissions parlamentàries. Concepte, composició i classes. La mesa de la comissió. Elecció, composició i funcions. Les comissions d'investigació.
  
Tema 17. La Sindicatura de Comptes. Composició, organització i funcions. El Síndic de Greuges: composició, organització i funcions.
  
Tema 18. El Consell Jurídic Consultiu: composició, organització i funcions. El Consell Valencià de Cultura: composició, organització i funcions.
  
Tema 19. Estatuts de govern i règim interior. Organització dels serveis.
  
Tema 20. El personal de les Corts Valencianes. Els funcionaris de les Corts Valencianes. Ingressos i cessament. Situacions. Drets i deures. Incompatibilitats. Règim disciplinari.
  
Tema 21. L'administració pública i l'ordenament jurídic administratiu. Principis d'actuació de l'administració.
  
Tema 22. El Reglament. Concepte i naturalesa. Classes. Òrgans amb potestat reglamentària. Forma i procediment d'elaboració de reglaments.
  
Tema 23. L'acte administratiu. Concepte, caràcters i elements. Els recursos administratius. Principis generals i classes de recursos.
  
Tema 24. El procediment administratiu. Concepte. Principis. Els subjectes del procediment: administració i interessats. La iniciació del procediment administratiu: iniciació d'ofici, iniciació a instància de part. La instrucció. L'acabament del procediment.
  
Tema 25. La jurisdicció contenciosoadministrativa. Naturalesa, extensió i límits.
  
Tema 26. Informàtica i dret a la intimitat. Nivells de protecció: físics, lògics i jurídics. Garantia de l'administrat. Recomanacions del Consell d'Europa i Directives de la Comissió Europea. La situació espanyola a l'empara de la Constitució i de la legislació de desenvolupament.
  
Tema 27. La protecció jurídica del programari. Sistemes basats en el dret de la propietat intel·lectual. Sistemes basats en el dret de propietat industrial. Depòsit i difusió de programes d'ordinador.
  
Tema 28. Contractació administrativa d'equips, programari i serveis informàtics. Plec d'especificacions tècniques. Criteris i metodologies de valoració de les ofertes.
  
Annex II
  
Programa segon exercici
  
Transmissió de dades. Generalitats. Elements d'un sistema de TD. Conceptes generals sobre TD: velocitat de modulació, baud, velocitat de transferència de dades, transferència sèrie/paral·lel, transferència síncrona/asíncrona. Commutació de circuits, missatge i paquets.
  
Mitjans de comunicació. Generalitats. Tipus de cable. Enllaços òptics. Enllaços de ràdio i microones. Comunicacions via satèl·lit.
  
Control de la comunicació en la xarxa. Detecció i correcció d'errades. Detecció de pèrdua i duplicació. Identificació del camí. Control del flux.
  
Protocols jerarquitzats. Conceptes generals. Model de referència ISO: definició, jerarquització del model i nivells.
  
Modulació: definició i tipus. Modems: concepte i funcions. Normalització. Transceptors, multiplexors i concentradors. Commutadors i ponts. Encaminadors.
  
Nivell d'enllaç. Definició i serveis. Protocols elementals. Protocols de finestra lliscant.
  
Nivell de xarxa. Definició i serveis. Circuit virtual i datagrama. Algoritmes d'encaminament. Control de congestió i estratègies.
  
Xarxes d'àrea local. Concepte i usos. Topologies. Protocols d'accés al medi: accés controlat i accés aleatori. El medi físic. Normalització: estàndards IEEE.
  
TCP/IP. Generalitats. Sistema de direccionament. Servei de noms. Protocol IP. Protocol TCP. Mètodes de configuració.
  
Internet. Estructura i funcionament. Organització. Modes d'accés. Aplicacions.
  
Nivell de transport. Definició i serveis. Direccionament i establiment de la connexió. Control del flux. Multiplexació. Interconnexió de xarxes i passarel·les.
  
Nivell de sessió. Definició i serveis. El model de servei. Conceptes fonamentals. Model client-servidor.
  
Nivell de presentació. Definició i serveis. Seguretat i privacitat en la xarxa. Tècnics de compressió.
  
Nivell d'aplicació. Definició i serveis. Computació distribuïda. Sistemes operatius distribuïts i de xarxa.
  
Serveis d'aplicació OSI. Protocol X.400, servei de directori X.500. Servei EDI. Transferència de fitxers FTAM. Accés remot VT.
  
Serveis d'aplicació TCP/IP. Correu electrònic SMTP. Transferència de fitxers (FTP). Accés remot (TELNET). Serveis WWW (HTTP). Servei de notícies NEWS (NNTP).
  
Xarxes d'àrea àmplia. Tècniques de commutació. Xarxes de commutació de paquets.
  
Normativa X.25. Origen i evolució. Interfase física. Protocol d'enllaç de dades. Protocol PLP. Servei X.25. Interconnexió de xarxes X.25.
  
Xarxes públiques de transmissió de dades: iberpac, ibermic.
  
Xarxes d'alta velocitat. Frame relay. ATM. Gigabit Ethernet.
  
RDSI. Evolució, definició i elements. Serveis de la RDSI. Activitats de normalització. Interfícies de RDSI. Canals. RDSI de banda àmplia.
  
Comunicacions d'empresa. Conceptes bàsics. Les PABX digitals. El servei Ibercom. Les xarxes privades corporatives.
  
Xarxes privades virtuals. Arquitectura. Estructura de la xarxa de commutació. Serveis. Mecanismes de transport. Senyalització. Sincronisme. Gestió de xarxa.
  
Sistemes audiomàtics. Integració de veu i dades. Mètodes de compressió d'àudio. Formats estàndards.
  
Sistemes operatius: definició i conceptes generals. Estructura. Fils i processos: definició, estats, comunicació entre processos: canonades, memòria compartida, sockets, sincronització. Tipus de sistemes operatius.
  
Unitats funcionals d'un ordinador. CPU: conceptes generals. Unitat de control: definició i funcions; unitat de control cablejada i microprogramada. Unitat aritmeticològica: conceptes fonamentals i operacions bàsiques.
  
Gestió de memòria. Objectius i definició de memòria virtual. Gestió de memòria sense intercanvi ni paginació. Paginació i segmentació. Algoritmes de substitució de pàgines.
  
Gestió d'entrada/eixida. Gestió de les unitats. Canals: tipus. Mòduls de gestió de E/S. Gestió de dispositius: dedicats, compartits i virtuals. Spooling.
  
Arquitectura de computadores. Definició d'arquitectura. Evolució històrica. Elements essencials d'un ordinador. Classificació d'arquitectures.
  
Arquitectures avançades de computadores. Computació paral·lela: processadors segmentats i amb anticipació. Processadors matricials. Multiprocessadors. Arquitectura RISC.
  
Microinformàtica. Equips: arquitectura, components i perifèrics. Sistemes operatius: MS-Windows.
  
Administració de MS-Windows. Instal·lació. Configuració. Components. Fitxers del sistema. Suport de xarxes.
  
Administració de servidors MS-Windows NT. Gestió d'usuaris i dominis. Gestió de servidors. Xarxes. Serveis d'accés remot.
  
El Sistema Operatiu Unix. Fonaments i arquitectura. El Kernel. Els shells. L'administració bàsica del sistema. Seguretat.
  
Administració de xarxes TCP/IP. Disseny de subxarxes. Encaminadors. Configuració del servei de noms. Administració de direccions.
  
Rutes IP. Configuració d'encaminats. Rutes per defecte. Protocols d'informació de ruta.
  
Correu electrònic en xarxes TCP/IP: sendmail, SMTP, POP i IMAP. Serveis de directori LDAP.
  
Protocols d'accés a xarxes TCP/IP. SLIP. PPP. Infovia. Autentificació d'usuaris.
  
Gestió de xarxes i sistemes. Dimensions de la gestió. Arquitectures de gestió. Necessitats d'una gestió integrada. Plataformes de gestió. Eines comercials: exemples i criteris de selecció.
  
Sistemes de cablejat. Tipus de cable. Normatives. Paràmetres de disseny.
  
Intranets corporatives. Definició i conceptes bàsics. Aplicacions. Arquitectura. Disseny i desenvolupament. Eines.
  
El tractament de la imatge: compactació i transmissió. Digitalitzadors i escànners. Discos òptics i videodiscos. Capacitat de resolució.
  
Avaluació del rendiment d'un sistema informàtic. Eines de mesura del rendiment: mètodes estadístics. Monitors maquinari i programari. Models. Tècniques de simulació.
  
Protecció i seguretat de la informació. Criptografia. Sistemes i protocols.
  
Seguretat en Internet: atacs, tècniques i firewalls.
  
Pla de seguretat d'un sistema informàtic. Punts crítics en l'accés a sistemes informàtics. Tolerància a fallides en ordinadors. Fiabilitat. Disponibilitat. Redundància. Detecció i recuperació de fallides.